Zita Zokaitytė

Zita Zokaitytė (1950 m. lapkričio 18 d. Pilviškiuose, Vilkaviškio raj.) – Lietuvos žurnalistė, literatė, Kėdainių politinė ir visuomenės veikėja.

 Biografija 

 1969 m. baigė Kybartų K. Donelaičio vidurinę mokyklą.
 1974 m. baigė Vilniaus universitete lietuvių kalbos ir literatūros studijas.
 1974–1977 m. dirbo mokytoja Vištyčio vidurinėje mokykloje.
 Bendradarbiavo laikraščių „Draugas“ (Šakiai, 1977–1980 m.) ir „Pergalė“ (Vilkaviškis, 1980–1985 m.) redakcijose. 
 1985–1987 m. studijavo Leningrado aukštojoje partinėje mokykloje.
 1987–2010 m. dirbo laikraščio „Kėdainių garsas“ redakcijoje. „Kėdainių garso“ redaktorė 1987–2001 m.
 1990–1995 m. buvo išrinkta į Kėdainių rajono savivaldybės tarybą, vėliau tapo įsteigto rajono deputatų klubo sekretore.

 Kūryba 

Lietuvos žurnalistų sąjungos narė. Poezijos ir kitus kūrinius pradėjo spausdinti respublikinėje ir rajoninėje spaudoje, vėliau – įvairiuose almanachuose bei atskiruose rinkiniuose („Ošia atžalynas“ (1970 m.), „Ten, sidabro vingy“ ir kt.). Tarptautinių festivalių „Poezijos pavasaris“ dalyvė.http://www.elta.lt/zinute_pr.php?inf_id=1363976 Tarptautinis festivalis „Poezijos pavasaris“

 Bibliografija 

 Su bendraautoriais, „Dedikacijos Kėdainių kraštui: Varsnos klubo literatų eilėraščiai“ (sud. Genė Sereikienė, Genovaitė Žukauskaitė). Kaunas, Naujasis lankas, 2008. ISBN 978-9955-03-463-6
 Su bendraautoriais, „Kalbų tiltas – 2007“ (sud. Genovaitė Bružienė, Genė Sereikienė). Kėdainiai, Kompiuterinė leidyba, 2007
 „Ten, sidabro vingy“. Marijampolė, 2001. ISBN 9986-894-56-5
 Su Rasa Stankevičiene, „Rasazita: eilėraščiai“. Kėdainiai, R. Šukienės l-kla, 2000
 „Naktyje“. Kėdainiai, 1991

 Šaltiniai 

 Nuorodos 

 LR Kėdainių rajono 1990-1995 metų deputatų klubas 

Kategorija:Lietuvos redaktoriai
Kategorija:Lietuvos žurnalistai
Kategorija:Lietuvos poetai
Kategorija:Kėdainių politikai